text: Brand i garageanlæg
  23 august 2010 kl. 06.56
  Brand udbrød sent søndag aften i et garageanlæg i Sønderborg.
  Sønderborg Brand og Redning modtog søndag aften kl. 23.35 et alarmopkald fra en beboer i Jørgensgård.
   
  Her var der udbrudt brand i et garageanlæg ved en nærliggende etageejendom. Inden branden var slukket nåede næsten tre garager at udbrænde. 
  Der skete ingen personskader, men en bil og trailer stod ikke til at redde.
  